text: мыс ор мыс-колчедан кен орны ақтөбе облысы хромтау ауданында орналасқан. 1967 жылы ашылып, 1968-1972 жылдары барланған. ор мыс-колчедан кен орны батыс мұғалжар синклинорийінің шығыс қанатында, батысы мен шығысынан жарылыстар арқылы шектеліп меридиандық бағытқа созылған орналасқан. пирит. бұл құрылым жанартаутектік силур-девон жыныстарынан құралған. кен аумағындағы мұғалжар свитасының андезит-базальт лавалары мен пиропластик жыныстары ассимметриялы антиклинал құрайды. солтүстік-батыс қанаты жайпақ, оңтүстік-батыс қанаты тіктеу келген, ядросы қиылған. созылған және шығысқа қарай 40 500-тан (жоғарыда) 70 900-қа (төменде) бұрыш жасай еңістенетін кен иірімі имек жапсарында жатыр. иірімнің жапсары іргелес жыныстардан анық ажыратылады, жер бетінен 24 тереңдікте орналасқан, созылымы 50 м. басты кен минералдары: пирит, сфалерит, халькопирит, магнетит, пирротин. кеннен бөліп алынатын құраушылардың негізгілері: мыс, мырыш, күкірт (пириттен), қосымшалары: алтын, күміс, кадмий. қорының шамасы жөнінен ор мыс-колчедан кен орны орта кендерге жатады.